标题：泉男生墓志
基本信息
【名称】泉男生墓志
【作者】王德贞撰文，欧阳通书。 
【书体】楷书
【年代】唐代
【材质】青石质
【形状】正方形
【规格】宽俱91厘米，共四十六行 
【收藏】河南省图书馆
泉男生墓志介绍
《泉男生墓志》，唐代正书石刻。王德贞撰文，欧阳通书，调露元年刻。  《泉男生墓志》局部[1]1921年在河南洛阳城北东岭头村出土。曾归陶北溟，北溟欲转售日本人，为张风台以千元截回。后藏河南开封市博物馆。高92、宽91、厚12厘米，其上篆书“大唐故特进泉君墓志”。志文正书，首题“大唐故特进行右卫大将军兼检校右羽林军仗内供奉上柱国卞国公赠并州大都督泉君墓志铭并序”。文凡四十六行，满行四十七字。书法严整峻美，恣肆奇倔，有其父欧阳询之风。此刻晚于《道因法师碑》十六年，故书益臻苍劲。有中华书局石印本，原石现藏河南省图书馆。
该志为正方形，青石质，高，宽俱91厘米，共四十六行，满行四十七字，志文正书，有方界格。志文着重论述了志主泉男生一生所历其事其迹。泉男生本为高丽国人，入唐后高丽国亡，唐帝国在此设郡立县，故志中称其为“辽东郡平壤人也”。泉男生二十八岁时继位莫离支兼授三军大将军。三十二岁时，”加莫离支，总录军国，阿衡元首“。后其弟男产，男建相互嫉恨，各树朋党，阴斗争权，男生被二弟所逐，遂“遣子献诚”入唐求援。唐高宗命男生为“平壤道行军大总管、兼使持节安抚大使”，并派铁靳人契必何力及李勣等出兵援助，迫使其弟难产投降，男建被俘，从而使大唐帝国在高丽设置“都督府九、州四十二、县一百，又置安东都护府以统之。”泉男生也是因之晋为右卫大将军兼校右羽林军、上柱国、卞国公，赠并州大都督。
泉男生墓志释文
  大唐故特进行右卫大将军兼检校右羽林军仗内供奉上柱国卞国公赠并州大都督泉君墓志铭并序
中书侍郎兼检校相王府司马王德真撰
朝议大夫行司勋郎中上骑都尉渤海县开国男欧阳通书
若夫虹光韫石，即任土而辉山；蠙照涵波，亦因川而媚水。洎乎排朱阁，登紫盖，腾辉自远，逾十乘于华轩；表价增高，裂五城于奥壤。况复珠角氏，垂景宿之精芒；碧海之罘，感名山之气色。举踪柔顺之境，滥觞君子之源，抱俎豆而窥律吕，怀锦绣而登廊庙。移根蟠壑，申大厦之隆材；转职加庭，奉元戎之初寄。与夫随珠荐椟，楚璧缄绳，岂同年而语矣！于卞斯见之焉。公姓泉讳男生，字元德，辽东郡平壤城人也。原夫远系，本出于泉，既托神以聩祉，遂因生以命族。其犹凤产丹穴，发奇文于九苞；鹤起青田，禀灵姿于千载。是以空桑诞懿，虚竹随波，并降乾精，式标人杰。遂使洪源控引，态掩金枢；曾堂延袤，势临琼槛。曾祖子游，祖太祚，并任莫离支；父盖金，任太大对卢。乃祖乃父，良治良弓，并执兵钤，咸专国柄。桂娄盛业，赫然凌替之资；蓬山高视，确乎伊霍之任。公贻厥传庆，弁帻乃王公之孙；宴翼联华，沛邹为荀令之子。在髫无弄，处丱 不群。乘卫玠之车，涂光玉粹；缀陶谦之帛，里映珠韬。襟抱散朗，标置宏博，广峻不疵于物议，通介无滞于时机。书剑双传，提蔗与截蒲俱妙；琴棋两习，雁行与鹤迾同倾。体仁成勇，静迅雷于诞据；抱信由衷，乱惊波于禹凿。天经不匮，教乃由生，王道无私，忠为令德。澄陂万顷，游者不测其浅深；缭垣九仞，谈者未窥其庭宇。年始九岁，即授先人，父任为郎。正吐入榛之辩，天工其代，方升结艾之荣。年十五，授中裹小兄，十八中裹大兄，年廿三改任中裹位头大兄，廿四兼授将军，余官如故，廿八任莫离支兼授三军大将军，卅二加太莫离支，总录军国。阿衡元首，绍先畴之业；士识归心，执危邦之权。人无较议。于时罗国御寓，楛矢褰期，公照花照萼，内有难除之草；为干为桢，外有将颠之树。遂使桃海之滨，隳八条于礼让；萧墙之内，落四羽于干戈。公情思内欤，事乖中执，方欲出抚边甿，按嵎夷之旧壤，请义仲之新官。二弟产、建，一朝凶悖，能忍无亲，称兵内拒。金环幼子，忽就鲸鲵，玉膳长筵，俄辞顾复。公以共气皇分，既饮泪而飞檄；同盟雨集，遂衔胆而提戈。将屠平壤，用擒元恶。始达为骨之郊，且破瑟坚之垒，明其为贼，鼓行而进。仍遣大兄弗德等奉表入朝，陈其事迹。属有离叛，德遂稽留，公乃反师辽东，移军海北，驰心丹凤之阙，伤躬玄兔之城。更遣大兄冉有，重申诚效，旷林积怨，先寻阏伯之戈；洪池近游，岂贪虞叔之剑。皇帝照彼青匠，亮其丹恳，览建、产之罪，发雷霆之威。丸山未铭，得来表其先觉；梁水无击，仲谋忧其必亡，乾封元年，公又遣子献诚入朝。帝有嘉焉，遥拜公特进，太大兄如故，平壤道行军大总管兼使持节安抚大使，领本蕃兵共大总管契苾何力等相知经略。公率国内等六城十余万户，书籍辕门；又有术底等三城，希风共欤，最尔危矣，日穷月蹙。二年奉敕追公入朝。总章元年，授使持节辽东大都督上柱国玄菟郡开国公食邑二千户，余官如故。小貊末夷，方倾巢燕 之幕；大君有命，还归盖马之营。其年秋，奉敕共司空英国公李勣相知经略。风驱电激，直临平壤之城；前哥后舞，遥振崇墉之堞。公以罚罪吊人，悯其涂地，潜机密构，济此膏原。遂与僧信诚等内外相应。赵城拔帜，岂劳韩信之师；邺扇抽关，自结袁谭之将。其王高藏及男建等咸从俘虏，巢山潜海，共入堤封；五部三韩，并为臣妾。遂能立义断恩，同郑伯之得隽；反祸成福，类箕子之畴庸。其年与英公李勣等凯入京都，策勋饮至。献捷之日，男建将诛，公内切天伦，请重阍而蔡蔡叔，上感皇睠，就轻典而流共工。友悌之极，朝野斯尚。其年蒙授右卫大将军，进封卞国公，食邑三千户，特进勋官如故，兼检校右羽林军，仍令杖内供奉。降礼承优，登坛引拜，桓珪辑中黄之瑞，羽林光太紫之星。陪奉辇辂，便繁左右，恩宠之隆，无所与让；肾肠之寄，莫可为俦。仪凤二年，奉敕存抚辽东，改置州县，求瘼恤隐，襁负如归；划野悚疆，奠川知正。以仪凤四年正月廿九日遘疾，薨于安东府之官舍，春秋四十有六。震扆伤鼙，台衡怨笛，四郡由之而罢市，九种因之以辍耕。诏曰：懋功流赏，宠命洽于生前；缛礼赠终，哀荣贲于身后。式甄忠义，岂隔存亡。特进行右卫大将军上柱国卞国公泉男生：五部酋豪，三韩英杰，机神颖悟，识具沉远，秘算发于钤谋，宏材申于武艺。僻居荒服，思效款诚。去危就安，叶变通之道；以顺图逆，克清辽垻之滨。美绩遐著，崇章荐委，入典北军，承宴私于紫禁；出临东陼，光镇抚于青丘。伫化折风，溘先危露，兴言永逝，震悼良深。宜增连率之班，载穆追崇之典。可赠使持节大都督，并、汾、箕、岚四州诸军事，并州刺史，余官并如故。所司备礼册命。赠绢布七百段，米粟七百石，凶事葬事所须，并宜官给，务从优厚。赐东园秘器，差京官四品一人摄鸿胪少卿监护，仪仗鼓吹，送至墓所往还。五品一人持节赍玺书吊祭，三日不视事。灵柩到日，仍令五品已上赴宅。宠赠之厚，存殁增华，哀送之盛，古今斯绝。考功累行谥曰襄公。以调露元年十二月廿六日壬申窆于洛阳邙山之原礼也。哀子卫尉寺卿献诚，夙奉庭训，早纡朝黻，拜前拜后，周鲁之宠既隆；知死知生，吊赠之恩弥缛。茹荼吹棘，践霜移露，痛迭微之显倾，哀负趋之潜度，毁魏坟之旧漆，落汉台之后素，刊翠琬而传芳，就黄垆而永固。其词曰：三岳神府，十洲仙庭，谷王产杰，山祗孕灵。
谟国纬，舄弈人经，锦衣锈服，议罪详刑。其一：伊人闲出，承家迭祉；矫矫凤雏，昂昂骥子。韫智川积，怀仁岳峙，州牧荐刀，桥翁授履。其二：消灌务扰，邹卢寄深，文枢执柄，武辖操钤。荆树鹗起，卢川雁沉，既伤反袂，且恨移衾。其三：肃影麟洲，输诚凤阙，朝命光宠，天威吊伐。殄寇瞻星，行师计月，夷舞归献，凯哥还谒。其四：弯弧对泣，叩阍祈帝，遽徙秋荼，复开春棣。锵玉高秩，衔珠近卫，宝剑舒莲，香车鸟桂。其五：轻轩出抚，重锦晨游，抑扬穟穴，堤封亶洲。赡威仰惠，望景思柔；始襜来轴，俄慌去輈。其六：敛革勤王，闻鼙悼扆，九原容卫，三河兵士。南望少室，北临太史，海就泉通，山随墓起。其七：霜露年积，春秋日居，坟圆月满，野旷风悚。幽壤勒颂，贞珉瘗书，千龄暐晔，一代丘墟。[2]
泉男生墓志赏析
泉男生墓志，书丹者欧阳通，乃唐代大书法家欧阳询之子，与其父欧阳询齐名，世称“大小欧阳”。该志小楷点画工整精妙，笔力遒劲流畅，似出欧阳询醴泉铭、化渡寺诸碑楷法，可谓深得自家风骨。宋代书法家朱长文在《续书断》中曰：“虽得欧阳询之劲锐，而意态不及也。然亦可以臻妙品矣。”
该志雕刻亦甚精美。盝顶盖上篆书：“大唐故泉君墓志”三行，行三字。题字四周的平面、斜面和侧面均刻有缠枝花卉，并夹有三十二只腾跃的猛狮，惟妙惟肖，灵动异常。
墓志泉男生其人
泉男生（634—679），高句丽人，其父泉盖苏文。贞观十六年(642)，泉盖苏文尽杀政敌，自任莫离支。莫离支相当于唐的兵部尚书兼中书令，权力很大，专政国事。乾封元年(666)，泉盖苏文死，泉男生继为莫离支。泉男生与其弟泉男建、泉男产不睦，互相攻击。结果泉男生为其弟所驱逐而投唐，高宗命其为辽东大都督兼平壤道安抚大使，封玄茧郡公。
墓志书写者简介
欧阳通（ ？～691），字通师，潭州临湘（今湖南长沙）人，字通师，潭州临湘(今湖南长沙)人，欧阳询第四子，少夫人徐氏出。官兰台令，仪凤中累迁中书舍人，封渤海公，天授初转司礼卿判纳言事，二年为相，因反武承嗣为太子被害。
欧阳询去世时，欧阳通尚年幼。母徐氏盼子继承父业，亲自督教书法。那时其父亲的手迹大多散存于民间，徐氏不借以重价购回。欧阳通朝夕临摹，书法大进，尽得父法。遂与其父有“大小欧阳”之称。其书隶意更浓，然而锋颍过露，含蓄处不及其父。晚年颇有矜重，以狸毛为笔，覆以兔毫，犀象骨做管。南宋董卣《广川书跋》评其书：“笔力劲健，尽得家风，但微伤丰浓，故有愧于父。至于惊奇跳骏， 不避危险，则无异也。”其传世作品有《道因法师碑》、《泉男生墓志》等。[3]